CELEX: 62020TN0374
Language: hr
Date: 2020-06-15 00:00:00
Title: Predmet T-374/20: Tužba podnesena 15. lipnja 2020. – KM protiv Komisije

3.8.2020   
            
            
               HR
            
            
               Službeni list Europske unije
            
            
               C 255/34
            
         
      Tužba podnesena 15. lipnja 2020. – KM protiv Komisije
      (Predmet T-374/20)
      (2020/C 255/45)
      Jezik postupka: njemački
      
         Stranke
      
      
         Tužitelj: KM (zastupnik: M. Müller-Trawinski, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku tuženika od 7. listopada 2019. u obliku odluke koju je donio „Autorité Investie du Pouvoir de Nomination (AIPN)” br. R/627/19 od 20. ožujka 2020., kojom je tužitelju odbio priznati pravo na obiteljsku mirovinu, naloži tuženiku da donese novu odluku u skladu s pravnim stajalištem Općeg suda te tužitelju odobri pravo na obiteljsku mirovinu;
               
            
                  —
               
               
                  tuženiku naloži snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe slijedeće tužbene razloge.
      
                  1.
               
               
                  Prvi tužbeni razlog
                  U okviru prvog tužbenog razloga tužitelj ističe da činjenica da se za odobravanje obiteljske mirovine od heteroseksualnih parova zahtijeva zaključenje braka, dok kod svih drugih parova dostaje bilo koji oblik trajnog registriranog životnog partnerstva, predstavlja diskriminaciju.
               
            
                  2.
               
               
                  Drugi tužbeni razlog
                  U okviru drugog tužbenog razloga prigovara se da je članak 18. u vezi s člankom 20. Priloga VIII. Pravilniku o osoblju za dužnosnike Europske Unije diskriminatoran, a time i ništav, jer kod djelatnih dužnosnika dostaje jedna godina trajanja braka da bi se pretpostavilo postojanje trajne veze koja u slučaju smrti dužnosnika bračnom drugu daje pravo na obiteljsku mirovinu, dok u slučaju bračnih drugova dužnosnika koji su se vjenčali tek nakon njihova odlaska u mirovinu, naprotiv, mora proteći pet godina braka kako bi dobili pravo na obiteljsku mirovinu.